A Circuit of the Americas egy 5,5 km (3,4 mérföld) hosszú motorverseny-pálya a texasi Travis megyében, Austinhoz közel. 2012-es Formula–1 amerikai nagydíj, november 18-án itt került megrendezésre, a 2012-es szezon utolsó előtti fordulójában. Terveket már a MotoGP világbajnokság 2013. évi futamára is mutattak be "Texasi Motorkerékpáros Nagydíj" néven. A V8 Supercars sorozat szintén kihirdette terveit egy, a pályán rendezett 2013-as futammal kapcsolatban.